PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	              Bucureşti,   10.10.2006
              Nr.  P.L.X.- 699


RAPORT

asupra proiectului de Lege pentru ratificarea Convenţiei Naţiunilor Unite cu privire la imunităţile de jurisdicţie ale Statelor şi ale bunurilor acestora, adoptată la 2 decembrie 2004 la New York, semnată de România la New York la 15 septembrie 2005
                    În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru ratificarea Convenţiei Naţiunilor Unite cu privire la imunităţile de jurisdicţie ale Statelor şi ale bunurilor acestora, adoptată la 2 decembrie 2004 la New York, semnată de România la New York la 15 septembrie 2005, trimis cu adresa nr. P.L.X. – 699 din 19 septembrie 2006 şi înregistrat sub nr. 31/1103 din  21.09.2006.

Camera Deputaţilor este Primă Cameră sesizată.
Consiliul Legislativ  a avizat favorabil proiectul de lege, cu observaţii şi propuneri, conform avizului nr. 1107/15.08.2006.
Comisia pentru industrie şi servicii avizează favorabil cu avizul nr. 23/212/2006 din 5.10.2006.
Comisia pentru muncă şi protecţie socială a avizat favorabil cu avizul nr. 27/531 din 5 octombrie 2006.

Comisia pentru politică externă a transmis avizul favorabil cu nr. PLX 699 din 3 octombrie 2006.

Proiectul de lege supus dezbaterii are ca obiect de reglementare ratificarea Convenţiei Naţiunilor Unite cu privire la imunităţile de jurisdicţie ale Statelor şi ale bunurilor acestora, adoptată la 2 decembrie 2004 la New York, semnată de România la New York la 15 septembrie 2005.
În conformitate cu prevederile art. 61 din Regulamentul Camerei Deputaţilor, membrii comisiei au examinat expunerea de motive şi proiectul de lege supus aprobării, în şedinţa din 10 octombrie 2006.
                    În urma dezbaterii, membrii comisiei au hotărât, cu unanimitate de voturi, ca proiectul de Lege pentru ratificarea Convenţiei Naţiunilor Unite cu privire la imunităţile de jurisdicţie ale Statelor şi ale bunurilor acestora, adoptată la 2 decembrie 2004 la New York, semnată de România la New York la 15 septembrie 2005 să fie supus, spre dezbatere şi adoptare plenului Camerei Deputaţilor, în forma înaintată de iniţiator.

      Din numărul total de 27 membri ai Comisiei juridice, de disciplină şi imunităţi au fost prezenţi majoritatea deputaţilor.

      În raport de obiectul şi conţinutul său, proiectul de lege face parte din categoria legilor ordinare.
                       PREŞEDINTE,                               SECRETAR,
                       Sergiu ANDON                              George Băeşu 
Consilier

Dr. George Cucu

